section_heading: Životopis
paragraph_text: U glazbenom smislu riječi, "Uzmi sve" bio je vrlo moderan album, s vidljivim osloncem na tada aktualan eurodance, vodeći predstavnik kojega je bila belgijska skupina Lasgo. Njegova se glavna specifičnost sastojala u tome što su na njemu bili okupljeni, među ostalima, i vrhunski hrvatski rock-autori, poput Husa iz Parnog Valjka, Marijana Bana, Darka Rundeka, Javora Jeića iz Stampeda, Cokija iz Jinxa itd., ali čije su pjesme bile transponirane u dance. Tipičan primjer takva postupka bio je najavni singl toga albuma, "Samo šuti", autor kojega je bio Marijan Ban.<ref>Ivana Gagro: "Rockeri na albumu teen zvijezde", Jutarnji list - Studio, 13. rujna 2002., str. 39.